Delta veza
Delta veze (δ veze) su kovalentne hemijske veze, u kojima se četiri režnja jedne atomske orbitale preklapaju sa četiri režnja druge atomske orbitale. Ovim preklapanjem se formiraju vezne molekulske orbitale sa dvije čvorne ravni, koja sadrži internuklsku osu i prolazi kroz oba atoma. U imenu veze, grčko slovo δ se odnosi na d orbitale, jer je orbitalna simetrija delta veze ista kao i kod d orbitale, kada se gleda duž ose veze. Ovaj tip vezanja se javlja među atomima sa zauzetim d orbitalama sa dovoljno niskom energijom da učestvuju u kovalentnom vezanju, naprimjer, kod organometalnih prelaznih metala. Neki rutenijski i molibdenski spojevi sadrže četverostruku vezu, sastavljenu od jedne sigma , dvije pi i jedne delta veze. Orbitna simetrija delta vezne orbitale se razlikuje od pi antivezne orbitale, koja ima jednu čvornu ravan sa nuklmeđujezgarnom osom i drugu čvornu ravan koja je okomita na tu osu između atoma.